13. ฐานะการเงินและผลการดำเนินงาน

  13.1 ข้อมูลทางการเงินโดยสรุป

  (ก) สรุปรายงานการสอบบัญชี

  ผู้สอบบัญชีได้แสดงความเห็นในรายงานการสอบบัญชีแบบไม่มีเงื่อนไข ในรอบระยะเวลา 3
  ปีที่ผ่านมา

(2) ตารางสรุปงบการเงินรวม

[]

[]

[]

[]

[]

(3) อัตราส่วนทางการเงินที่สำคัญ

  []

  13.2 คำอธิบายและการวิเคราะห์ฐานะการเงินและผลการดำเนินงาน

(1) ผลการดำเนินงาน

  ภาพรวมของผลการดำเนินงานที่ผ่านมา

  กลุ่มบริษัท จีเอ็มเอ็ม แกรมมี่ มีรายได้รวมในปี 2552 จำนวน 8,124.3 ล้านบาท เพิ่มขึ้น 4%
  จากปี 2551 ส่วนใหญ่มาจากธุรกิจสื่อซึ่งมีสัดส่วนรายได้ 48% ของรายได้รวม ได้แก่
  รายได้จากการผลิตรายการโทรทัศน์ที่มีละครหลังข่าว
  และรายการตลกจบในตอนที่ประสบความสำเร็จและได้รับความนิยมอย่างดีตลอดมา
  รายได้จากการผลิตรายการโทรทัศน์ผ่านดาวเทียม ปัจจุบันมีการผลิตรายการทั้งหมด 4 ช่อง คือ
  แฟนทีวี แบงชาแนล กรีนชาแนล และแอ็กซ์ชาแนล มีรายได้เติบโตกว่าที่คาดการณ์ไว้
  และรายได้จากธุรกิจสร้างสรรค์และบริหารงานกิจกรรมที่มีการขยายงานเพื่อชิงส่วนแบ่งตลาด
  อย่างไรก็ตามธุรกิจสื่อวิทยุและสื่อสิ่งพิมพ์มีรายได้ลดลงตามแนวโน้มของสภาวะตลาด นอกจากนี้
  รายได้จากการผลิตภาพยนตร์มีรายได้สูงขึ้นจากการที่ภาพยนตร์ 2
  เรื่องหลักที่ประสบความสำเร็จและทำรายได้ Box Office สูงสุด คือ 5
  แพร่งและรถไฟมาหานะเธอ ทำรายได้ Box Office 106 ล้านบาท และ 145 ล้านบาท
  ตามลำดับ

  รายได้รวมของธุรกิจเพลงมีสัดส่วนรายได้ 44% ของรายได้รวม ประกอบด้วย
  รายได้จากการจำหน่ายสินค้าเพลง และค่าลิขสิทธิ์ รายได้จากการบริหารศิลปิน
  และรายได้จากการจัดคอนเสิร์ตลดลง 3% สาเหตุหลักสืบเนื่องจากภาวะเศรษฐกิจที่ชะลอตัว
  จึงทำให้ความต้องการสินค้าเพลงประเภทซีดี และวีซีดีลดลง
  บริษัทเสริมรายได้จากการเพิ่มบริการเพลงในรูปแบบดิจิตอลที่ก่อรายได้สูงขึ้นอย่างต่อเนื่องถึง
  46%
  รายได้จากการจัดคอนเสิร์ตลดลงจากการที่ขนาดของคอนเสิร์ตที่จัดในปีนี้มีขนาดที่เล็กลงกว่าปีก่อน

  กำไรสุทธิรวม 510.8 ล้านบาท ลดลงจาก 705.3 ล้านบาทหรือ 28% ต้นทุนขายและผลิต
  และค่าใช้จ่ายในการขายและบริหารรวม 7,425.3 ล้านบาท เพิ่มขึ้น 11% เนื่องจาก
  บริษัทมีการ ขยายการดำเนินงานในธุรกิจที่มีอัตราการเติบโตอย่างต่อเนื่อง 3 ธุรกิจคือ
  ธุรกิจสร้างสรรค์และ
  บริหารงานกิจกรรมที่เน้นการให้บริการลูกค้าที่ครบวงจรมากขึ้นเพื่อขยายส่วนแบ่งการตลาดตาม
  เทรนด์ของ Event Marketing ธุรกิจโทรทัศน์ผ่านดาวเทียมซึ่งปัจจุบันมีการผลิตรายการทั้งหมด
  4 ช่อง ธุรกิจดิจิตอลมีการขยายทีมงานเพื่อรองรับการเพิ่มบริการและเครือข่ายอย่างต่อเนื่อง
  นอกจากนี้ ในส่วนของการขายสินค้าเพลงก็มีการขยายจำนวนสาขาของร้าน Imagine ไปยัง
  Modern Trade ต่างๆ เพื่อรองรับการเปลี่ยนแปลงพฤติกรรมการซื้อสินค้าเพลง
  และกระจายสินค้าไปให้ถึง มือผู้บริโภคได้ทั่วถึง

(2) ฐานะทางการเงินของกลุ่มบริษัท จีเอ็มเอ็ม แกรมมี่ ณ สิ้นปี 2552

1)  สินทรัพย์

กลุ่มบริษัทมีสินทรัพย์รวม ณ สิ้นปี 2552 มูลค่า 6,925 ล้านบาท เพิ่มขึ้น 112 ล้านบาทจากปี 2551
เป็นการเพิ่มขึ้นจากสินทรัพย์หมุนเวียน 131 ล้านบาท ส่วนสินทรัพย์ไม่หมุนเวียน ลดลง 18 ล้านบาท

-   เงินสดและรายการเทียบเท่าเงินสด 908 ล้านบาท ลดลง 159 ล้านบาทจากการนำไปใช้เป็น
    เงินทุนหมุนเวียนในการดำเนินธุรกิจ

-   ลูกหนี้การค้า-สุทธิ 1,725 ล้านบาท ลดลงเล็กน้อย
    โดยอายุเฉลี่ยของระยะเวลาในการเรียกเก็บ หนี้ลดลงจาก 81 วัน ป็น 79 วัน

-   สินค้าคงเหลือ – สุทธิ 734 ล้านบาท เพิ่มขึ้น 103 ล้าน ส่วนใหญ่คือสินค้าเพลงและสินค้า
    ภาพยนตร์ ที่บริษัทจัดจำหน่าย ทั้งนี้เนื่องจาก บริษัทปรับแผนการวางจำหน่ายสินค้าทั้งระบบ

สภาพคล่อง และ กระแสเงินสด

บริษัท ยังคงรักษาสภาพคล่องโดย ณ สิ้นปี 2552 บริษัทและบริษัทย่อยมีเงินสดและรายการ
เทียบเท่าเงินสดมีจำนวน 908 ล้านบาท ลดลง 159 ล้านบาท เป็นเงินสดรับจากการดำเนินงาน
681 ล้านบาท ลดลง 205 ล้านบาทในสัดส่วนเดียวกับผลประกอบการที่ลดลง เงินสดใช้ไปในการ
ลงทุน 285 ล้านบาทส่วนใหญ่ใช้ไปเพื่อจัดซื้ออุปกรณ์ที่ใช้ในการผลิตและดำเนินงานในธุรกิจ ต่างๆ
บริษัทได้จัดหาเงินกู้ระยะสั้นเพิ่ม 120 ล้านบาท

2)  อัตราส่วนที่สำคัญ

ในปี 2552 บริษัทและบริษัทย่อยมีรายได้รวมที่เติบโตขึ้น 4% จากการใช้กลยุทธ์ต่างๆ
เพื่อขยายส่วนแบ่งตลาด หากแต่มีผลการดำเนินงานที่ลดลง จึงทำให้อัตราส่วนกำไรขั้นต้น และ
กำไรสุทธิลดลงเป็น 39% และ 6% ตามลำดับ ทั้งนี้ บริษัทยังรักษาอัตราการจ่ายปันผลที่ประมาณ
90% ของกำไรสุทธิ ในส่วนของสภาพคล่อง บริษัทยังคงมีสภาพคล่องที่ดีเสมอมา โดย
อัตราส่วนสภาพคล่องเท่ากับ 1.33 เท่า อัตราส่วนหนี้สินต่อผู้ถือหุ้นที่ 0.99 เท่า และอัตราส่วนเงิน
สดต่อการทำกำไร 152% ระยะเวลาในการเรียกเก็บหนี้ และระยะเวลาการขายสินค้าเฉลี่ยยังคง
ใกล้เคียงเดิม คือ 79 วัน และ 52 วันตามลำดับ

3)  โครงสร้างเงินทุน

-   หนี้สิน

  ณ สิ้นปี 2552 กลุ่มบริษัทมีหนี้สินรวม 3,440 ล้านบาท ประกอบด้วยหนี้เงินกู้จากสถาบัน
  การเงินทั้งระยะสั้นและระยะยาวรวม 1,315 ล้านบาท หนี้สินจากสัญญาเช่าซื้อและสัญญา
  เช่าทางการเงิน 68 ล้านบาท และเจ้าหนี้การค้า 1,070 ล้านบาท

  การเพิ่มขึ้นในหนี้สินรวม 302 ล้านบาท ส่วนใหญ่มาจาก เงินกู้ยืมจากสถาบันการเงิน 120
  ล้านบาท
  จากการที่บริษัทมีการจัดสัดส่วนเงินกู้ยืมระยะสั้นและระยะยาวเพื่อลดค่าใช้จ่ายทางการเงิน
  เจ้าหนี้การค้าและต้นทุนค้างจ่ายเพิ่มขึ้น 114 ล้านบาท จากเพิ่มการผลิตรายการในธุรกิจโทรทัศน์
  และโทรทัศน์ผ่านดาวเทียม รวมทั้งต้นทุนที่เพิ่มขึ้นจากธุรกิจสร้างสรรค์และบริหารงานกิจกรรม

-   ส่วนของผู้ถือหุ้น

  ส่วนของผู้ถือหุ้น 3,485 ล้านบาท มีทุนจดทะเบียนและส่วนเกินมูลค่าหุ้นที่เพิ่มขึ้น จำนวน 40 และ
  347 ล้านบาทตามลำดับ จากการออกหุ้นสามัญเพิ่มทุนของบริษัทเพื่อจ่ายชำระค่าหุ้นสามัญของบริษัท
  จีเอ็มเอ็ม มีเดีย จำกัด(มหาชน) ที่เพิกถอนออกจากการเป็นบริษัทจดทะเบียนในเดือนกุมภาพันธ์
  2552

4)  ปัจจัยและอิทธิพลหลักที่อาจมีผลต่อผลการดำเนินงานและฐานะการเงินในอนาคต

  ไม่มี

  13.3 ค่าตอบแทนของผู้สอบบัญชี

ในรอบปีบัญชี 2552 กลุ่มบริษัทแต่งตั้งคุณศิราภรณ์ เอื้ออนันต์กุล ของบริษัท สำนักงาน เอินส์ท แอนด์
ยัง จำกัด เป็นผู้สอบบัญชีผู้ลงนามรับรองงบการเงินของบริษัท ค่าตอบแทนผู้สอบัญชีของกลุ่ม บริษัท
เป็นค่าตอบแทนจากการตรวจสอบบัญชี จำนวน 8.85 ล้านบาท และไม่มีค่าตอบแทนจาก
ค่าบริการอื่น แต่อย่างใด ไม่ว่าในรอบบัญชีที่ผ่านมาหรือที่ต้องจ่ายในอนาคตอันเกิดจากการตกลงที่ยัง
ให้บริการไม่แล้วเสร็จในรอบปีบัญชี